
Előterjesztés
a Közgyűlés részére
Tisztelt Közgyűlés!

A Magyarország helyi önkormányzatairól szóló 2011. évi CLXXXIX. törvény 23. § (4) bekezdés 11. pontja szerint a fővárosi önkormányzat kötelező feladata Budapest közigazgatási területén a távhőszolgáltatás ellátása.

A Fővárosi Önkormányzat fentiekben megjelölt kötelező feladatát a BVH Budapesti Városüzemeltetési Holding Zártkörűen Működő Részvénytársaság 100%-os tulajdonában álló, a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 4. melléklet 22. pontja szerint a Fővárosi Önkormányzat kötelező távhőszolgáltatási feladatainak ellátására kizárólagos joggal rendelkező Budapesti Távhőszolgáltató Zártkörűen Működő Részvénytársaságon (a továbbiakban: FŐTÁV Zrt.) keresztül látja el. 

A FŐTÁV Zrt. a Magyar Energia Hivatal által kiadott 76/2012. számú távhőszolgáltatói működési engedély (melyet a Magyar Energetikai és Közmű-szabályozási Hivatal a 1092/2013. számú és a 1961/2013. számú határozatával módosított) alapján 2012. évtől távhőszolgáltatási tevékenységet, valamint a többször módosított 74/2012. számú távhőtermelői működési engedély alapján távhőtermelést is végez.

A Fővárosi Önkormányzat és a FŐTÁV Zrt. – 2016. június 3-án a Fővárosi Önkormányzat tulajdonában álló föld alatti távhővezetékekre vonatkozó vagyonkezelési szerződést kötött (a továbbiakban: Szerződés), melynek 1. számú módosításának aláírására 2018. február 9-én került sor. Az eredeti szerződés és annak módosítása jelen előterjesztés 1. és 2. mellékletét képezik.

A Fővárosi Közgyűlés 367/2016. (03.30.) határozata előírja, hogy gondoskodni kell a föld alatti távhővezetékekre vonatkozó vagyonkezelési szerződés tárgyi körébe tartozó vezetékek listájának legalább éves gyakorisággal való aktualizálásáról. 

Jelen előterjesztés a Szerződés kiegészítésére tesz javaslatot, mivel időközben a Széll Kálmán téren elkészült és aktiválásra került kettő távhővezeték szakasz, melyek a Fővárosi Önkormányzat tulajdonában, egyben a FŐTÁV Zrt. üzemeltetésében állnak. Az aktiválási bizonylatok a 4. és az 5. mellékletben olvashatók. A fentiek miatt szükséges a vagyonkezelési szerződést kiterjeszteni a Széll Kálmán téri távhővezetékekre is.
A módosító szerződést a 3. melléklet tartalmazza.
[bookmark: _GoBack]Kérem a Tisztelt Közgyűlést az előterjesztés megtárgyalására, és a határozati javaslat elfogadására.



Határozati javaslat
A Fővárosi Közgyűlés úgy dönt, hogy:


jóváhagyja és megköti a FŐTÁV Budapesti Távhőszolgáltató Zrt.-vel a Fővárosi Önkormányzat tulajdonában álló föld alatti távhővezetékekre vonatkozó vagyonkezelési szerződés 2. módosítását az előterjesztés 3. melléklete szerinti tartalommal, és felkéri a főpolgármestert annak aláírására. 

határidő:	30 nap
felelős: 	Tarlós István, főpolgármester


Határozathozatal módja:  minősített szavazattöbbség szükséges. 


Budapest, 2019.
	

	dr. Szeneczey Balázs
főpolgármester-helyettes




	Láttam:

	Sárádi Kálmánné dr.
főjegyző





Mellékletek:
1. Fővárosi Önkormányzat tulajdonában álló föld alatti távhővezetékekre vonatkozó vagyonkezelési szerződés, iktatószáma: FPH061/2112-6/2016
2. Fővárosi Önkormányzat tulajdonában álló föld alatti távhővezetékekre vonatkozó vagyonkezelési szerződés módosítása, iktatószáma: FPH061/1027-5/2018  
3. Fővárosi Önkormányzat tulajdonában álló föld alatti távhővezetékekre vonatkozó vagyonkezelési szerződés 2. módosítása
4. Az 1. vezetékszakasz aktiválási bizonylata
5. A 2. vezetékszakasz aktiválási bizonylata


cím: 1052 Budapest, Városház utca 9-11. | levélcím: 1840 Budapest 	1 / 3 oldal


2 / 3 oldal

image1.jpeg
KE3% BUDAPEST




